આ ટેસ્ટનું નામ પ્રખ્યાત જાસૂસી પાત્ર 'ફેલુદા' પર રાખવામાં આવ્યું છે. આ ટેસ્ટ 'ક્રિસ્પર' તરીકે ઓળખાતી જીન ઍડિટિંગ તકનીક પર આધારિત છે.

વૈજ્ઞાનિકો દાવો કરી રહ્યા છે કે આ ટેસ્ટનું પરિણામ એક કલાકની અંદર આવી જાય છે અને તેની કિંમત માત્ર 500 રૂપિયા છે. કોવિડનું પરીક્ષણ કરવા માટે કદાચ આ વિશ્વની પ્રથમ પેપર-આધારિત તકનીક હોઈ શકે છે. ફેલુદા કિટનું ઉત્પાદન તાતા કંપની દ્વારા કરવામાં આવશે.

2000 નમૂનાઓ પર પરીક્ષણ થયું

ભારત સરકારના મુખ્ય વૈજ્ઞાનિક સલાહકાર પ્રોફેસર કે. વિજય રાઘવણે બીબીસીને જણાવ્યું કે, આ એક સરળ, વિશ્વસનીય અને મોટા પાયા પર લઈ જઈ શકાય તેવી ટેકનૉલૉજી છે.

દિલ્હીસ્થિત ઇન્સ્ટિટ્યૂટ ઑફ જિનોમિક્સ એન્ડ ઇન્ટિગ્રેટીવ બાયૉલૉજી (આઈજીઆઈબી)ના સંશોધકોએ ફેલુદા વિકસિત કરી છે અને ખાનગી લૅબોરેટરીઓમાં 2000થી વધારે દર્દીઓનાં નમૂનાઓ પર તેનું પરીક્ષણ કરવામાં આવ્યું છે. આમાં કોરોના પૉઝિટિવ મળી આવ્યા હોય એ નમૂનાઓ પણ સામેલ છે.

તેમને આ પરીક્ષણમાં 96 ટકા સેન્સિટિવીટી અને 98 ટકા સ્પેસિફિસીટી જોવા મળી છે - આ બે માપડંદો છે જેનાથી પરીક્ષણની ચોકસાઈનો ખ્યાલ આવે છે.

જો પરીક્ષણ બહુ સેન્સિટિવ હોય, તો તે લગભગ દરેક પૉઝિટ... બીજા 4000 અક્ષરો માટે લેખ ચાલુ રાખો:
િવ કેસને ઓળખી કાઢશે. સ્પેસિફિસીટી એ રોગની ગેરહાજરી અંગે સચોટ માહિતી પ્રદાન કરવાનો માપદંડ છે.

વ્યવસાયિક ઉપયોગ માટે મંજૂરી મળી

પ્રથમ ટેસ્ટ ખાતરી કરે છે કે ખોટું નૅગેટિવ પરિણામ ઓછું આવે છે, અને બીજો એ સુનિશ્ચિત કરે છે કે ખોટું પૉઝિટિવ પરિણામ ઓછું આવે.

ભારતના ડ્રગ રેગ્યુલેટરે વેપારી ઉપયોગ માટે આ પરીક્ષણને મંજૂરી આપી દીધી છે. ભારતમાં કોરોના વાઇરસનાં 65 લાખથી વધુ કેસો છે અને એક લાખથી વધુ લોકો મૃત્યુ પામ્યા છે.

હાલના ટેસ્ટિંગથી કેટલું અલગ?

દેશભરની 1200થી વધુ પ્રયોગશાળાઓમાં કોરોના ચેપને શોધવા માટે દરરોજ લાખો નમૂનાઓનું પરીક્ષણ કરવામાં આવે છે.

સામાન્ય રીતે પીસીઆર ટેસ્ટ વિશ્વસનીય હોય છે અને તેની કિંમત આશરે 2400 રૂપિયા છે. આમાં ખોટું પૉઝિટિવ અથવા ખોટું નૅગેટિવ પરિણામ આવવાની શક્યતા ખૂબ ઓછી હોય છે.

એન્ટિજેન ટેસ્ટમાં લોહીનો નમૂનો લેવામાં આવે છે અને આ અગાઉ જો ચેપ લાગ્યો હોય તો પણ આ ટેસ્ટ તેને શોધી કાઢે છે. આ ટેસ્ટથી ખબર પડે છે કે રોગ સામે લડવા માટે તમારા શરીરમાં ઍન્ટિબોડીઝ બન્યું છે કે નહીં.

જોકે, પીસીઆર ટેસ્ટ કરતા આ ટેસ્ટ વધુ અચોક્કસ પરિણામો આપે છે કારણ કે જો શરીરમાં કોઈ વાઇરસ છે પરંતુ પરીક્ષણ સમય સુધી કોઈ ઍન્ટિબોડીઝ બન્યું નહીં હોય, તો ટેસ્ટ નૅગેટિવ પરિણામ આપશે.

વૈશ્વિક આરોગ્ય અને આરોગ્ય નીતિઓના સંશોધનકાર ડો. અનંત ભાને બીબીસીને જણાવ્યું કે, હજુ કોઈ ટેસ્ટિંગ કિટ ઉપલબ્ધ નથી અથવા તે માટે લાંબી રાહ જોવી પડશે. અમે મોટા પ્રમાણાં ઍન્ટિજેન ટેસ્ટ કરી રહ્યાં છીએ, જેના કારણે નકારાત્મક પરિણામો આવવાની સમસ્યા હજી છે.

તેઓ માને છે કે નવી ફેલુદા તકનીક ઍન્ટિજેન પરીક્ષણને બદલી શકે છે કારણ કે તે સસ્તી છે અને વધારે સચોટ પરિણામ આપી શકે છે.

આઈજીબીઆઈના ડિરેક્ટર અરૂણ અગ્રવાલે બીબીસીને કહ્યું "નવી ટેસ્ટ તકનીક પીસીઆર ટેસ્ટની જેમ વિશ્વસનીય છે. પરિણામો ઝડપથી આવે છે અને નાની પ્રયોગશાળાઓમાં સરળતાથી કરી શકાય છે."

ફેલુદા ટેસ્ટ માટેની નમૂના લેવાની પદ્ધતિ પીસીઆર ટેસ્ટ જેવી જ છે - નાકમાં એક સ્વેબ નાંખીને નમૂનો લેવામાં આવે છે. હજી ભારતમાં થૂંકનું સૅમ્પલ લઈને પરીક્ષણ કરવામાં આવતું નથી.

પીસીઆર ટેસ્ટમાં નમૂનાને પ્રયોગશાળામાં મોકલવામાં આવે છે જ્યાં વિવિધ પરીક્ષણો કરવામાં આવે છે. ફેલુદા ક્રિસ્પર એટલે કે કલસ્ટર ઇન્ટરસ્પેસ્ડ શોર્ટ પૈલિડ્રોમિક રિપીટ તકનીકનો ઉપયોગ કરે છે, જે જીન-ઍડિટિંગ પર આધારિત છે.

સંશોધકોના મતે જીન ઍટિડિંગ વર્ડ ફાઇલ પર થતી પ્રક્રિયા...